**Europos sąjungos finansuojamas projektas „Kompleksinės paslaugos šeimai Klaipėdos rajone“ pasipildė labai reikalinga,** **asmeninio asistento neįgaliesiems paslauga**.

Teisę į asmeninio asistento paslaugas turi darbingo asmenys nuo 16 metų kuriems Neįgaliųjų socialinės integracijos įstatymo nustatyta tvarka nustatytas neįgalumo lygis arba darbingumo lygis dėl fizinės (judėjimo, regos, klausos, vidaus organų sutrikimai) ir (ar) kompleksinės negalios, kurios visiškai arba vidutiniškai apriboja jų veiklą, dalyvavimą (orientuotis, judėti, dirbti bei savarankiškai tvarkyti asmeninį ir socialinį gyvenimą), ir kuriems reikalinga kitų asmenų pagalba.

**Prioritetas teikiamas asmenims**, siekiantiems gauti asmeninio asistento paslaugas, kurie lanko švietimo įstaigą, dirba arba ieško darbo, nebegyvena stacionarios socialinės globos įstaigoje ir gaudami paslaugas bendruomenėje gyvena savarankiškai, laukia eilėje gauti socialines paslaugas įstaigoje (prioritetas teikiamas laukiantiesiems eilėje gauti stacionarios socialinės globos paslaugas).

Asmeninis asistentas gali būti skiriamas iki 4 valandų per dieną (gali teikti ir vakarais ir savaitgaliais, gal kažkam tai svarbu). Šios paslaugos, apmokamos iš projekto lėšų, tad nei neįgalus asmuo, nei jo artimieji už paslaugą nieko nemoka.

Informaciją parengė:

Vyriausioji socialinė darbuotoja Jolanta Poškaitė

8 46 471950